Alifonso XIII d'Espanya, naixito de Madrit, Espanya o 17 de mayo de 1886 y muerto en Roma, Italia o 28 de febrero de 1941, estió un rei d'Espanya dende o 17 de mayo de 1886 dica  o 14 d'abril de 1931, quan succedió a su pai, Alifonso XII. O suyo reinau prencipó con a rechencia d'a suya mai, María Cristina de Habsburgo-Lorena, dende 1886 dica 1902, quan Alifonso alcanzó 16 anyos, a mayoría d'edat. Su reinau estió sinyalato con a Guerra hispano-estausunidense, tamién conoixito en Espanya como el Desastre del 98. Otros feitos estieron a Semana trachica, donde en Barcelona y atras ciudatz catalans morieron 78 personas por as protestas contra a Guerra de Marruecos y tamién o golpe d'estato que dio o capitán Miguel Primo de Rivera en 1923 con o consentimiento d'o rei formando una dictadura. En o final d'o reinau aumentaron as creticas contra a monarquía prevocando o exilio d'o rei y d'a suya familia ta Francia dimpués d'as eleccions municipals con mayoría republicana y proclamando a Segunda Republica Espanyola o 14 d'abril en 1931 .